CELEX: 32004R2244
Language: mt
Date: 2004-12-23 00:00:00
Title: Regolament tal-Kummissjoni (KE) Nru 2244/2004 tat- 23 ta' Diċembru 2004 dwar il-ftuħ ta’ kwoti tariffarji għas-sena 2005 għall-importazzjoni fil-Komunità Ewropea ta’ ċerti prodotti agrikoli pproċessati li jorġinaw mir-Rumanija

5.7.2006   
               
               
                  MT
               
               
                  Il-Ġurnal Uffiċjali ta' l-Unjoni Ewropea
               
               
                  456
               
            REGOLAMENT TAL-KUMMISSJONI (KE) Nru 2244/2004
      tat-23 ta' Diċembru 2004
      dwar il-ftuħ ta’ kwoti tariffarji għas-sena 2005 għall-importazzjoni fil-Komunità Ewropea ta’ ċerti prodotti agrikoli pproċessati li jorġinaw mir-Rumanija
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament tal-Kunsill (KE) Nru 3448/93 tas-6 ta’ Diċembru 1993 li jistipula l-arranġamenti kummerjċali għal ċerti oġġetti li jirriżultaw mill-ipproċessar tal-prodotti agrikoli (1), u b’mod partikolari l-Artikolu 7(2) tiegħu,
      Wara li kkunsidrat id-Deċiżjoni tal-Kunsill 98/626/KE tal-5 ta’ Ottubru 1998 dwar il-konklużjoni ta’ Protokoll għall-addattament ta’ l-aspetti kummerċjali tal-Ftehim Ewropew bejn il-Komunitajiet Ewropej u l-Istati Membri tagħhom, minn naħa, u r-Rumanija, min-naħa l-oħra, sabiex jitqiesu l-adeżjoni tar-Repubblika ta’ l-Awstrija, tar-Repubblika tal-Finlandja u tar-Renju ta’ l-Isvezja ma’ l-Unjoni Ewropea u r-riżultati tan-negozjati agrikoli ta’ l-Urugway Round, inkluż it-titjib ta’ l-iskema preferenzjali preżenti (2), u b’mod partikolari l-Artikolu 2(1) tiegħu,
      Billi:
      
                  (1)
               
               
                  Il-Protokoll 3 dwar il-kummerċ għal prodotti agrikoli pproċessati tal-Ftehim Ewropew mar-Rumanija, kif emendat bil-Protokoll għall-adattament ta’ l-aspettii kummerċjali ta’ dan il-Ftehim, jipprovdi għat-tnaqqis fil-komponent agrikolu tad-dazji applikabbli għall-importazzjoni ta’ ċerti prodotti agrikoli pproċessati li joriġinaw mir-Rumanija, fil-limiti tal-kwoti tarrifarji. Dawn il-kwoti għandhom jinfetħu għall-2005.
               
            
                  (2)
               
               
                  Ir-Regolament tal-Kummissjoni (KEE) Nru 2454/93 tat-2 ta’ Lulju 1993 li jistipula dispożizzjonijiet għall-implimentazzjoni tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali Komuni (3) jistipula r-regoli għat-tmexxija tal-kwoti tariffarji. Huwa xieraq li jiġi mħabbar li l-kwoti tariffarji miftuħa minn dan ir-Regolament għandhom jitmexxew bi qbil ma’ dawn ir-regoli.
               
            
                  (3)
               
               
                  [Il-miżuri mniżżla f’dan ir-Regolament huma bi qbil ma’ l-opinjoni tal-Kumitat ta’ Tmexxija għall-kwistjonijiet orizzontali dwar il-kummerċ ta’ prodotti agrikoli pproċessati li mhumiex imniżżla fl-Anness I],
               
            ADOTTAT DAN IR-REGOLAMENT:
      Artikolu 1
      Il-kwoti tariffarj Komunitarji għall-prodotti agrikoli pproċessati li joriġinaw mir-Rumanija, imniżżla fl-Anness se jinfetħu bejn l-1 ta’ Jannar u l-31 ta’ Diċembru 2005 taħt il-kundizzjonijiet stipulati f’dan l-Anness.
      Artikolu 2
      Il-kwoti tariffarji tal-Komunità msemmija fl-Artikolu 1 se jitmexxew mill-Kummissjoni bi qbil ma’ l-Artikoli 308a, 308b u 308c tar-Regolament (KEE) Nru 2454/93.
      Artikolu 3
      Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
      
      Għandu japplika milll-1 ta’ Jannar, 2005.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, nhar it-23 ta' Diċembru 2004.
         
            
               Għall-Kummissjoni
            
            Gunter VERHEUGEN
            
               Viċi-President
            
         
      
      
         (1)  ĠU L 318, ta’ l-20.12.1993, p. 18. Ir-Regolament kif emendat l-aħħar mir-Regolament (KE) Nru 2580/2000 (ĠU L 298, tal-25.11.2000, p. 5).
      
         (2)  ĠU L 301, tal-11.11.1998, p. 1.
      
         (3)  ĠU L 253, tal-11.10.1993, p. 1. Ir-Regolament kif emendat l-aħħar bir-Regolament (KE) Nru 2286/2003 (ĠU L 343, tal-31.12.2003, p. 1).
      
         ANNESS
         
                     Nru ta’ l-Intestatura
                  
                  
                     Kodiċi NM
                  
                  
                     Deskrizzjoni
                  
                  
                     Kwota għall-2005
                     (tunnellati)
                  
                  
                     Rata għad-dazju applikabbli (1)
                     
                  
               
                     09.5431
                  
                  
                     ex 1704 
                  
                  
                     Ħelu taz-zokkor (inkluża ċ-ċikkulata bajda), li ma fihx kakaw, ħlief għal estratt ta’ likorizja li fih aktar minn 10% mill-piż ta’ zokkor tal-kannamieli imma li m’għandux sustanzi oħra miżjuda, li jaqgħu taħt il-kodiċi NM 1704 90 10  (*)
                     
                  
                  
                     2 100 
                  
                  
                     0 + RAC
                  
               
                     09.5433
                  
                  
                     ex 1806 
                  
                  
                     Ċikkulata u prodotti oħra ta’ l-ikel li fihom il-kakaw* li jaqgħu taħt il-kodiċi NM 1806 10 15  jew 1806 20 70 .
                  
                  
                     1 500 
                  
                  
                     0 + RAC
                  
               
                     09.5435
                  
                  
                     ex 1902 
                  
                  
                     Għaġin, imsajjar jew le, mimli jew le, ippreparat jew le, ħlief għal pasta mimlija li jaqgħu taħt il-kodiċi NM 1902 20 10  u 1902 20 30 , kuskus, ippreparati jew le
                  
                  
                     600
                  
                  
                     0 + RAC
                  
               
                     09.5437
                  
                  
                     ex 1904 
                  
                  
                     Ikel ippreparat miksub permezz ta’ l-infiħ jew l-inkaljar taċ-ċereali jew prodotti taċ-ċereali (per eżempju korn flejks); ċereali (li mhux mais (qamħirrum)) fil-forma granulari jew fil-forma ta’ flejks jew granuli maħduma (ħlief għad-dqiq u qamħ mitħun mhux raffinat), imsajjar minn qabel, jew ippreparat mod ieħor, mhux speċifikat jew inkluż x’imkien ieħor, ħlief għal prodotti li jaqgħu taħt il-kodiċi NM 1904 20 10 
                  
                  
                     438
                  
                  
                     0 + RAC
                  
               
                     09.5439
                  
                  
                     1905 
                  
                  
                     Ħobż, għaġina, kejkijiet, gallettini u għaġniet oħra, li fihom il-kakaw jew le; ostji tat-tqarbin, pilloli vojta tat-tip li huma tajbin għall-użu farmaċewtiku, wejfers tas-siġillar, karta ta’ l-ostja u prodotti simili oħra
                  
                  
                     1 875 
                  
                  
                     0 + RAC
                  
               
                     09.5441
                  
                  
                     2101 30 19 
                     2101 30 99 
                  
                  
                     Sostituti tal-kafe inkaljati
                     Estratti, essenzi u konċentrati ta’ sostituti tal-kafe inkaljati ħlief għal dawk taċ-ċikwejra inkaljata
                  
                  
                     163
                  
                  
                     0 + RAC
                  
               
                     09.5443
                  
                  
                     2105 00 
                  
                  
                     Ġelat u silġ ieħor li jittiekel, kemm jekk fih il-kakaw u kemm jekk le
                  
                  
                     114
                  
                  
                     0 + RAC
                  
               
                     09.5445
                  
                  
                     0405 20 10 
                     0405 20 30 
                     ex 2106 
                     ex 3302 10 
                     3302 10 29 
                  
                  
                     Dlik magħmul minn prodotti tal-ħalib b’kontenut ta’ xaħam, bil-piż, ta’ 39% jew iżjed imma li ma jabqiżx il-75%
                     Preparazzjonijiet ta’ l-ikel li mhumiex speċifikati jew inklużi x’imkien ieħor ħlief għal dawk li jaqgħu taħt il-kodiċi NM 2106 10 20 , 2106 90 20  u 2106 90 92  u ġuleppi taz-zokkor imħawwra jew ikkuluriti*
                     Taħlitiet ta’ sustanzi bir-riħa u taħlitiet (inklużi soluzzjonijiet alkoħoliċi) b’bażi ta’ wieħed jew aktar sustanzi, ta’ tip użat għall-industriji tax-xorb:
                     Oħrajn
                  
                  
                     1 050 
                  
                  
                     0 + RAC
                  
               
                     09.5447
                  
                  
                     2202 90 91 
                     2202 90 95 
                     2202 90 99 
                  
                  
                     Xorb non-alkoħoliku mingħajr frott jew meraq tal-ħaxix tal-kodiċi NM 2009 , li fihom prodotti tal-kodiċi NM 0401  sa 0404  jew xaħam miġjub minn prodotti tal-kodiċi NM 0401  sa 0404 
                  
                  
                     100
                  
                  
                     0 + RAC
                  
               
            (1)  RAC = komponenti agrikoli mnaqqsa (reduced agricultural components) (ikkalkulat skond l-ammonti bażiċi stabbiliti fil-protokoll 3 tal-Ftehim) applikabbli fil-limiti kwantitattivi tal-kwoti. Tali komponenti agrikoli mnaqqsa huma suġġetti għad-dazju massimu stipulat fit-tariffa doganali komuni, jekk hemm, u fil-każ tal-prodotti li jaqgħu taħt il-kodiċi NM 1704 10 91, 1704 10 99, 2105 00 10, 2105 00 91 jew 2106 90 10, għad-dazju massimu provdut f’dan il-Ftehim.
         
            (*)  Ħlief għal oġġetti li jinkludu 70% jew aktar bil-piż ta’ zokkor tal-kannamieli (inkluż zokkor invertit imniżżel bħala zokkor tal-kannamieli), li jaqgħu taħt il-kodiċi NM ex 1704 90 51, ex 1704 90 99, ex 1806 20 80, ex 1806 20 95, ex 1806 90 90 jew ex 2106 90 98.